Publication: Magyar Közlöny
Issue: MK-2010-79 (Year: 2010, Number: 79)
Era: contemporary
Section: a) a köztisztviselõk jogállásáról szóló 1992. évi XXIII. törvény hatálya alá tartozó szervek jegyzékérõl szóló 1085/2004.
Paragraph Index: 814

(6) Amennyiben a (4) bekezdés b) pontja szerinti kiküldött esetében egy adott országra a 4. számú melléklet nem határozza meg a napidíj összegét, akkor abban az esetben a szomszédos országokra megállapított külföldi napidíjak átlagának megfelelõ összeget kell napidíjként alkalmazni. Abban az esetben, ha a szomszédos országokra a 4. számú melléklet eltérõ pénznemben állapítja meg a külföldi napidíj összegét, akkor az érintett országok külföldi napidíjának összegeit az ideiglenes külföldi szolgálat kezdõ idõpontját megelõzõ hónap 15. napján érvényes hivatalos MNB devizaárfolyamokon arra a pénznemre kell átszámítani, amely a kiküldött ellátása (a külföldi napidíj felhasználhatósága) szempontjából indokoltnak tekinthetõ. Ha a kiküldött ugyanazon a napon több országban is jár, részére arra az országra megállapított külföldi napidíjat kell alapul venni, amelyben hosszabb ideig tartózkodott.”

Source: https://magyarkozlony.hu/hivatalos-lapok/41d3c06d59cb214a8ccb63556f0325d9011fdf3d/dokumentumok/f87fe7ede863b11a04d7bfe738f2c8fa2b61635e/letoltes